เมื่อ2วันที่แล้ว มีอาการคันช่องคลอด และเมื่อวานยิ่งรู้สึกคันค่ะ เลยแหวกดู สรุปมีสีขาวๆ คล้ายนมลูก เต็มไปหมดเลยค่ะ เลยไปคลีนิค บอกว่า ติดเชื้อรา และได้ให้ยามากินค่ะ วันนี้ ลองแหวกดูอีกรอบ คือ สีขาวๆที่ว่านั้น ตอนแรกมัน เหมือนนมบูดกระจายอยู่ แต่วันนี้ มันจับตัวเป็นก้อนเลยค่ะ อยากทราบอันตรายไหม หรือเป็นฤทธิ์ของยา ภาพที่ถ่ายไว้ค่ะ IMG20190627131822.jpg
สวัสดีค่ะอาการคันที่ช่องคลอดและมีตกขาวสีขาวคล้ายนมบูด น่าจะเกิดจากการติดเชื้อราในช่องคลอด ซึ่งลักษณะของตกขาว จะมีปริมาณจะมากกว่าปกติ สีขาวขุุ่น ดูคล้ายนมบูดได้ หรืออาจจับตัวเป็นก้อนลักษณะคล้ายก้อนแป้งเปียกก็ได้ ไม่ได้อันตรายอะไรค่ะ ทั้งนี้ หากได้ไปพบแพทย์ตรวจและได้รับยามารับประทานแล้ว ก็ควรทานต่อเนื่องจนครบ และสังเกตอาการว่าหายไปหรือไม่ หากไมีอาการคันและตกขาวที่ผิดปกติอีก ก็ถือว่าหายดีแล้ว ไม่จำเป็นต้องทำอะไรต่อค่ะอย่างไรก็ตาม การติดเชื้อราในช่องคลอด อาจกลับมาเป็นซ้ำได้อีก ซึ่งปัจจัยเสี่ยงของการเกิดโรค ได้แก่ การตั้งครรภ์ การใส่กางเกงคับมากและอยู่ในที่อากาศร้อนชื้น เป็นคนอ้วน มีเหงื่อออกมาก การสวนล้างช่องคลอดมากไป เป็นโรคเบาหวาน ใช้ยาปฏิชีวนะต่อเนื่องนาน ทานยากดภูมิคุ้มกัน หรือมีโรคภูมิคุ้มกันบกพร่อง เป็นต้น การติดเชื้อราในช่องคลอด ไม่ได้ถือเป็นโรคติดต่อทางเพศสัมพันธ์ แต่หากคู่นอนมีการติดเชื้อราอยู่ ก็อาจเป็นสาเหตุที่ทำให้ติดได้ดังนั้น ควรหลีกเลี่ยงการสวนล้างช่องคลอดด้วยน้ำยาต่างๆ ควรล้างอวัยวะเพศภายนอกเด้วยน้ำเปล่าก็เพียงพอ การใส่กางเกงชั้นในและกางเกงที่พอดี ไม่คับแน่นจนเกินไป กางเกงและกางเกงในควรเป็นผ้าที่ระบายอากาศได้ดี การเช็ดอวัยวะเพศและก้นให้แห้งสนิทหลังจากถ่ายปัสสาวะและอุจจาระ เป็นต้น